ಎಸ್. ವಿ. ಸಿ. ಅಯ್ಯ

ಎಸ್. ವಿ. ಚಂದ್ರಶೇಖರ್ ಅಯ್ಯ (೧೯೧೧-೧೯೯೨) ಒಬ್ಬ ಭಾರತೀಯ ವಿಜ್ಞಾನಿ ಮತ್ತು ಇಂಜಿನಿಯರ್ ಆಗಿದ್ದು, ಅವರು ದೂರದರ್ಶನ ಮತ್ತು ರೇಡಿಯೋ ಪ್ರಸಾರದ ಸಿಗ್ನಲ್‌ಗಳಲ್ಲಿ (ಆರ್‌ಎಫ್ ಸಿಗ್ನಲ್‌ಗಳಲ್ಲಿ) ಗುಡುಗು ಮತ್ತು ಮಿಂಚಿನ ಪರಿಣಾಮವನ್ನು ಗಣಿತಶಾಸ್ತ್ರದಲ್ಲಿ ಪ್ರದರ್ಶಿಸಿದರು.   

ಅವರು ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ (೧೯೫೯-೧೯೬೯) ಎಲೆಕ್ಟ್ರಿಕಲ್ ಮತ್ತು ಕಮ್ಯುನಿಕೇಷನ್ಸ್ ಎಂಜಿನಿಯರಿಂಗ್ ವಿಭಾಗದ ಎರಡನೇ ಅಧ್ಯಕ್ಷರಾಗಿದ್ದರು.   ಎಸ್‌. ವಿ. ಸಿ. ಅಯ್ಯ ಪ್ರಶಸ್ತಿಯನ್ನು ಇವರ ಹೆಸರಿನಲ್ಲಿ ನೀಡಲಾಗುತ್ತದೆ.  ಅವರು ರಾಷ್ಟ್ರೀಯ ಶಿಕ್ಷಣ ಸಂಶೋಧನೆ ಮತ್ತು ತರಬೇತಿ ಪರಿಷತ್ತಿನ ಮೊದಲ ಪೂರ್ಣ ಸಮಯದ ನಿರ್ದೇಶಕರೂ ಆಗಿದ್ದರು.

ವೈಯಕ್ತಿಕ ಜೀವನ ಮತ್ತು ಶಿಕ್ಷಣ 
ಎಸ್ ವಿ ಚಂದ್ರಶೇಖರ್ ಅಯ್ಯ ಅವರು ೧೯೧೧ ರಲ್ಲಿ ಜನಿಸಿದರು. ಅವರ ತಂದೆ ಎಸ್. ವಿಶ್ಕಾಂತ್ ಅಯ್ಯ ಅವರು ಮೈಸೂರು ಮಹಾರಾಜರ ಸೇವೆಯಲ್ಲಿ ವಕೀಲರಾಗಿದ್ದರು. ಪ್ರೊಫೆಸರ್ ಅಯ್ಯ ಅವರು ಚಿಕ್ಕವರಿದ್ದಾಗ ಅವರು ತಮ್ಮ ಕುಟುಂಬದೊಂದಿಗೆ ಈಗಿನ ಮಹಾರಾಷ್ಟ್ರ ಪ್ರದೇಶಕ್ಕೆ ಸ್ಥಳಾಂತರಗೊಂಡರು.

ಅವರು ತಮ್ಮ ಆರಂಭಿಕ ಶಾಲಾ ಶಿಕ್ಷಣವನ್ನು ಬಾಂಬೆಯ ಎಸ್‌ಪ್ಲ್ಯಾಂಡೆ ಹೈಸ್ಕೂಲ್‌ನಲ್ಲಿ ಪೂರ್ಣಗೊಳಿಸಿದರು. ಹಾಗೂ ವಿಲ್ಸನ್ ಕಾಲೇಜಿನಲ್ಲಿ ಪದವಿ ಮತ್ತು ಕೇಂಬ್ರಿಡ್ಜ್‌ನ ಕೇಯಸ್ ಕಾಲೇಜಿನಲ್ಲಿ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದರು. 

ಅವರು ಡಾ. ಭವಾನಿ ಬೆಳವಾಡಿಯವರ ಸಹೋದರಿ ಮೀನಾಕ್ಷಿ ಬೆಳವಾಡಿ  ಅವರನ್ನು ವಿವಾಹವಾದರು.  ಡಾ. ಭವಾನಿ ಅವರು ಭಾರತೀಯ ಪೌಷ್ಟಿಕಾಂಶ ಸಂಶೋಧಕರಾಗಿದ್ದರು.   ಕಾದಂಬರಿಕಾರ ಎಸ್‌ಎಲ್‌ ಭೈರಪ್ಪ ಅವರು ತಮ್ಮ ಆತ್ಮಕಥನ ಭಿತ್ತಿಯಲ್ಲಿ ಎಸ್‌ವಿಸಿ ಅಯ್ಯ ಅವರ ಜೊತೆಗಿನ ತಮ್ಮ ವಿನಿಮಯವನ್ನು ವಿವರಿಸಿದ್ದಾರೆ. ತಮ್ಮ ಪುಸ್ತಕದಲ್ಲಿ, ಎಸ್‌ಎಲ್ ಭೈರಪ್ಪ ಅವರು ಪ್ರೊಫೆಸರ್ ಮತ್ತು ಅವರ ಪತ್ನಿಯೊಂದಿಗೆ ತಮ್ಮ ಸಕಾರಾತ್ಮಕ ಸಂವಹನಗಳನ್ನು ವಿವರಿಸುತ್ತಾರೆ, ಆ ಸಮಯದಲ್ಲಿ ಕಾದಂಬರಿಕಾರರು ಎನ್‌ಸಿಇಆರ್‌ಟಿಯಲ್ಲಿ ಉದ್ಯೋಗದಲ್ಲಿದ್ದರು.

ವೃತ್ತಿ 
ಪೂನಾದ ಕಾಲೇಜ್ ಆಫ್ ಇಂಜಿನಿಯರಿಂಗ್‌ನಲ್ಲಿ (ಸಿಒಇಪಿ) ಬಿ.ಇ, ಎಮ್.ಇ ಮತ್ತು ಪಿ.ಎಚ್.ಡಿ ಕಾರ್ಯಕ್ರಮಗಳನ್ನು ಮತ್ತು ಎಲೆಕ್ಟ್ರಾನಿಕ್ಸ್ ಮತ್ತು ಟೆಲಿಕಮ್ಯುನಿಕೇಷನ್ಸ್ ಎಂಜಿನಿಯರಿಂಗ್ ಪ್ರಯೋಗಾಲಯಗಳನ್ನು ಸ್ಥಾಪಿಸಿದ ಕೀರ್ತಿ ಅವರಿಗೆ ಸಲ್ಲುತ್ತದೆ. ಇದು ಏಷ್ಯಾದ ಮೂರನೇ ಅತ್ಯಂತ ಹಳೆಯ ಎಂಜಿನಿಯರಿಂಗ್ ಕಾಲೇಜು ಮತ್ತು ಆ ಸಮಯದಲ್ಲಿ ಪುಣೆಯ ಏಕೈಕ ಎಂಜಿನಿಯರಿಂಗ್ ಕಾಲೇಜು ಆಗಿತ್ತು. ಅಯ್ಯ ಅವರು ಬಾಂಬೆ, ಪೂನಾ ಮತ್ತು ಅಹಮದಾಬಾದ್ ವಿಶ್ವವಿದ್ಯಾಲಯಗಳಲ್ಲಿ ಡೀನ್ ಆಗಿ ಕಾರ್ಯನಿರ್ವಹಿಸಿದರು.  

ಅವರು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನಲ್ಲಿ ಎಲೆಕ್ಟ್ರಿಕಲ್ ಮತ್ತು ಕಮ್ಯುನಿಕೇಷನ್ಸ್ ಇಂಜಿನಿಯರಿಂಗ್ ವಿಭಾಗದ ಎರಡನೇ ಅಧ್ಯಕ್ಷರಾಗಿದ್ದರು (೧೯೫೯-೧೯೬೯). ಇಲಾಖೆಯ ಪ್ರವೇಶದ್ವಾರದಲ್ಲಿ ಸ್ಥಾಪಿಸಲಾದ ಹೆನ್ರಿಕ್ ಹರ್ಟ್ಜ್ ಅವರ ಪ್ರತಿಮೆಯನ್ನು ಇವರ ಅಧಿಕಾರಾವಧಿಯಲ್ಲಿ ಪಶ್ಚಿಮ ಜರ್ಮನಿಯ ಸರ್ಕಾರವು ಉಡುಗೊರೆಯಾಗಿ ನೀಡಿದೆ ಎಂದು ಹೇಳಲಾಗುತ್ತದೆ.

ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನ ಮೊದಲ ಪಿಎಚ್‌ಡಿ ಅನ್ನು ಅಯ್ಯ ಅವರ ವಿದ್ಯಾರ್ಥಿ ಬಿಎಸ್ ಸೋಂಡೆ ಅವರಿಗೆ ನೀಡಲಾಯಿತು. ಡಾ. ಸೋಂಡೆ ಅವರು ೧೯೮೧ ರಲ್ಲಿ ವಿಭಾಗದ ಅಧ್ಯಕ್ಷರಾದರು.

ಅವರು ದೆಹಲಿಯಲ್ಲಿ ಎನ್‌ಸಿಇಆರ್‌ಟಿಯ ಮೊದಲ ಪೂರ್ಣ ಸಮಯದ ನಿರ್ದೇಶಕರಾಗಿದ್ದರು.

ಸ್ಥಾನಗಳು 

 ಬಾಂಬೆ ಶಿಕ್ಷಣ ಸೇವೆ ವರ್ಗ ೧ ರ ಸದಸ್ಯ 
 ಎಲೆಕ್ಟ್ರಿಕಲ್ ಕಮ್ಯುನಿಕೇಷನ್ಸ್ ಇಂಜಿನಿಯರಿಂಗ್ ಐಐಎಸ್‍ಸಿ, ಬೆಂಗಳೂರಿನ ವಿಭಾಗದ ಅಧ್ಯಕ್ಷರು  
 ಎನ್‍ಸಿಇಆರ್‌ಟಿ ಯ ನಿರ್ದೇಶಕರು 
 ಇನ್‌ಸ್ಟಿಟ್ಯೂಷನ್ ಆಫ್ ಎಲೆಕ್ಟ್ರಾನಿಕ್ಸ್ ಮತ್ತು ಟೆಲಿಕಮ್ಯುನಿಕೇಶನ್ ಇಂಜಿನಿಯರ್ಸ್, ನವದೆಹಲಿಯ ಅಧ್ಯಕ್ಷರು (೧೯೫೯-೬೦)  
 ಭಾರತ ಸರ್ಕಾರ ಮತ್ತು ಬಾಂಬೆ ಸರ್ಕಾರದ ಹಲವಾರು ಸಮಿತಿಗಳಲ್ಲಿ ಸೇವೆ ಸಲ್ಲಿಸಿದ್ದಾರೆ

ಸಂಶೋಧನೆ 
೧೯೫೦ ರ ದಶಕದ ಆರಂಭದಲ್ಲಿ, ಪ್ರೊಫೆಸರ್ ಅಯ್ಯ ಅವರು ಒಂದು ಗಣಿತದ ಮಾದರಿಯನ್ನು ಅಭಿವೃದ್ಧಿಪಡಿಸಿದ್ಧಾರೆ. ಇದು ಗುಡುಗು ಮತ್ತು ಮಿಂಚು ರೇಡಿಯೋ ಮತ್ತು ಟಿವಿ ಪ್ರಸಾರದ ಮೇಲೆ ಹೇಗೆ ಪ್ರಭಾವ ಬೀರುತ್ತದೆ ಎಂಬುದನ್ನು ತೋರಿಸುತ್ತದೆ.  ಅವರು ಹಲವಾರು ಅಂತರರಾಷ್ಟ್ರೀಯ ವಿಶ್ವವಿದ್ಯಾಲಯಗಳು ಮತ್ತು ಸಂಶೋಧನಾ ಸಂಸ್ಥೆಗಳಲ್ಲಿ ಮಿಂಚು ಮತ್ತು ರೇಡಿಯೊ ಶಬ್ದದ ಕುರಿತು ಉಪನ್ಯಾಸಗಳನ್ನು ನೀಡಿದ್ಧಾರೆ.

ಅವರು ಹೋಮಿ ಜೆ. ಭಾಭಾ (ಕೇಂಬ್ರಿಡ್ಜ್‌ನ ಅವರ ಸಹ ಹಳೆಯ ವಿದ್ಯಾರ್ಥಿ) ಅವರೊಂದಿಗೆ ೧೯೪೫ ಮತ್ತು ೧೯೪೬ ರ ನಡುವೆ ೩ ಸಂಶೋಧನಾ ಪ್ರಕಟಣೆಗಳನ್ನು ಸಹ-ಲೇಖಕರಾಗಿ ಸಹಕರಿಸಿದರು. ಈ ಅವಧಿಯಲ್ಲಿ, ಅವರು ಡಾ. ಭಾಭಾ ಅವರ ಸಂಶೋಧನೆ ನಡೆಸಲು ಅಗತ್ಯವಾದ ವೆಚ್ಚದ ಗೀಗರ್ ಕೌಂಟರ್ ದೂರದರ್ಶಕ ಮತ್ತು ಜಿಎಮ್ ದೂರದರ್ಶಕವನ್ನು ರಚಿಸಲು ಸಹಾಯ ಮಾಡಿದರು.   

ಅಯ್ಯ ಅವರ ಆಸಕ್ತಿಯ ಕ್ಷೇತ್ರಗಳಲ್ಲಿ ತಾಂತ್ರಿಕ ಮುನ್ಸೂಚನೆ, ಉಷ್ಣವಲಯ ಮತ್ತು ವಿನ್ಯಾಸ ವರ್ಧನೆಗಳು ಸೇರಿವೆ. ಅವರು ಶಿಕ್ಷಣದಲ್ಲಿ (ಎಂಜಿನಿಯರಿಂಗ್ ಶಿಕ್ಷಣ ಸೇರಿದಂತೆ) ಆಸಕ್ತಿಯನ್ನು ಹೊಂದಿದ್ದರು ಮತ್ತು ಈ ವಿಷಯದ ಬಗ್ಗೆ ವ್ಯಾಪಕವಾಗಿ ಬರೆದಿದ್ದಾರೆ.

ಉಲ್ಲೇಖಗಳು 

ಭಾರತದ ವಿಜ್ಞಾನಿಗಳು
ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ